## pielikums Finanšu sektora attīstības plānam 2014.-2016.gadam

## Finanšu sektora attīstības plānā 2014.-2016.gadam paredzētie pasākumi

|  |  |  |
| --- | --- | --- |
| **Sasaiste ar noteiktajiem politikas mērķiem, rīcības virzieniem vai uzdevumiem** | **MĒRĶIS: stabils finanšu sektors, kas atbalsta un veicina Latvijas ekonomikas ilgtspējīgu attīstību** | **Paredzētais finansējums (euro) un tā avoti** |
| **Pasākumi izvirzītā mērķa sasniegšanai** | **Izpildes termiņi** | **Atbildīgā institūcija un iesaistītās institūcijas** | **Tiešās darbības**  | **Paredzētais finansējuma avots (*euro)* un tā apmēri** |
| **Rīcības virziens mērķa sasniegšanai:** | **1. Kredītiestāžu sektors** |
| **1.1.Kredītiestāžu regulatīvās vides pilnveidošana/ Stabila un atbildīga kredītiestāžu sektora darbība*****Normatīvo aktu pakete par pārskatītajām kapitāla pietiekamības prasībām ietver direktīvu (CRDIV) un regulu (CRR)****Finanšu stabilitātes nostiprināšanai, kā arī atbilstīgi starptautisko un ES dalībvalsts saistību izpildei Latvija ir apņēmusies veikt tiesību aktu grozījumus, kas stiprinās banku kapitāla bāzes un likviditātes prasības, papildinot vai precizējot tās, kas jau šobrīd ir saistošas Latvijas kredītiestādēm, kā arī ieviest citus finanšu reformas elementus.* *2013.gada 26.jūnijā publicētā normatīvo aktu pakete par pārskatītajām kapitāla pietiekamības prasībām ietver direktīvu (CRDIV) un regulu (CRR), kas ES tiesību aktos ievieš Basel III starptautisko uzraudzības un kapitāla standartu kredītiestādēm un ieguldījumu brokeru sabiedrībām.**FKTK un pašu kredītiestāžu kopš 2008.gada veiktie kapitāla bāzes un likviditātes rādītāju stiprināšanas pasākumi ir nodrošinājuši, ka Latvijas kredītiestāžu sektors jau šobrīd izpilda kapitāla augstas kvalitātes un ar CRDIV/CRR priekšlikumiem noteicamās kapitāla apmēra prasības. Tādējādi, lai nepasliktinātu esošo situāciju un veicinātu Latvijas finanšu stabilitātes ilgtspēju, ir nolemts neizmantot pārejas perioda iespēju kapitāla apmēra prasības sasniegšanai.**Atbilstīgo grozījumu veikšana nacionālajos tiesību aktos, kas regulē kredītiestāžu un finanšu instrumentu tirgus darbību, nodrošinātu visaugstāko kredītiestāžu uzraudzības standartu piemērošanu Latvijā, t.sk., sniegtu iespēju kompetentajām iestādēm atbilstoši novērtēt sistēmiskos, tirgus un u.c. ar kredītiestāžu darbību saistītos riskus un piemērot papildus kapitāla rezervju prasības, uzlabotu pārrobežu sadarbību un nodrošinātu augstākas prasības kredītiestāžu korporatīvajai pārvaldībai, kā arī noteiktu ierobežojumus kredītiestāžu vadības mainīgā atalgojuma apmēram, veicinot tā sasaisti ar kredītiestādes ilgtermiņa rādītājiem.* |  |  |  |  |
| Rīcībai:(1) Grozīt atbilstīgos normatīvos aktus saistībā ar jauno ES ietvaru banku kapitāla prasību un likviditātes jautājumos (CRDIV/CRR). | 01.01.2014.Regula stājās spēkā un jāsāk piemērot, kā arī Direktīva jāpārņem nacionālajā likumdošanā un jāsāk piemērot ar 2014.gada 1.janvāri. \*31.12.2014.\*\*30.04.2014.\*\*\*30.06.2014. | Finanšu ministrija (turpmāk tekstā- FM), Finanšu un kapitāla tirgus komisija (turpmāk- FKTK), LatvijasBanka (turpmāktekstā – LB) | Pēc grozījumu Kredītiestāžu likumā un Finanšu instrumentu tirgus likumā apstiprināšanas Saeimā (likumprojekti iesniegti Saeimā 28.12.2013) apstiprināt šādus FKTK normatīvos noteikumus:\*Iestādei specifiskas pretcikliskās kapitāla rezerves aprēķināšanas normatīvie noteikumi;\*\*Maksimāli sadalāmās summas apmēra aprēķina kārtības normatīvie noteikumi;\*\*\*Grozījumi Normatīvajos noteikumos par atalgojuma politikas pamatprincipiem.  | FM, FKTK, un LB budžeta ietvaros. |
| ***Vienota uzraudzības mehānisma izveide****Pirmais solis Banku Savienībā ir Vienota uzraudzības mehānisma izveide, uzticot Eiropas Centrālai bankai (ECB) noteiktus ar kredītiestāžu uzraudzību saistītus uzdevumus, lai atjaunotu uzticību ES uzraudzības augstajam standartam, ņemtu vērā banku sektora integrācijas pakāpes ietekmi uz ES, bet īpaši eirozonas finanšu stabilitāti un radītu priekšnoteikumu eirozonas valstu piekļuvei Eiropas Stabilitātes mehānisma līdzekļiem to banku sektora stabilizācijai (tiešai rekapitalizācijai), neuzņemoties papildus valsts parāda slogu. 2013.gada 29.oktobrī ES Oficiālajā vēstnesī ir nopublicētas Vienoto uzraudzības mehānismu veidojošās regulas, kas paredz, ka ECB pilnā mērā uzsāks savu uzdevumu izpildi ar 2014.gada 4.novembri.**Šo pasākumu īstenošana nodrošinātu gan kompetentās uzraudzības iestādes darba atbilstīgu un savlaicīgu plānošanu, sadarbības un informācijas un datu apmaiņas kanālu un procedūru pārstrādi, tirgus dalībnieku augstu gatavības pakāpi iespējamām izmaiņām to uzraudzības kārtībā un uzraudzības funkciju sedzamo izmaksu daļas apmērā, kā arī veicinās pietiekamas izpratnes un kompetences veidošanu ECB par diferencētai ikdienas uzraudzībai pakļautajām Latvijas teritorijā esošām kredītiestādēm.* |  |  |  |  |
| Rīcībai:(2) FKTK sadarboties ar ECB, sniedzot informāciju par Latvijas kredītiestāžu sektora kopējiem un individuāliem raksturlielumiem, darbības tendencēm un specifiku, gatavojoties ar Vienotā uzraudzības mehānisma izveides normatīvo bāzi nacionālajām kompetentajām iestādēm uzlikto pienākumu izpildei un ECB uzraudzības uzdevumu veikšanai. | 04.11.2014. vēlāk – pastāvīgi | FKTK, LB | Veikt visas no pasākuma izrietošās tiešās darbības.[[1]](#endnote-1) | FM, FKTK un LB budžeta ietvaros. |
|  (3) Veikt grozījumus atbilstīgajos normatīvajos aktos (t.sk., Likumā par FKTK un Kredītiestāžu likumā) un saistītajos normatīvajos noteikumos, lai nodrošinātu Latvijas kā ES dalībvalsts saistību izpildi Vienotā uzraudzības mehānisma kontekstā ar pievienošanās EMS dienu. | 04.11.2014. | FM, FKTK, LB | 3.1.Noteiktā kārtībā izstrādāt un iesniegt grozījumus Kredītiestāžu likumā, kas paredz FKTK tiesības sniegt ierobežotas pieejamības informāciju ECB.3.2.Noteiktā kārtībā izstrādāt un iesniegt MK grozījumus atbilstīgajos normatīvajos aktos (t.sk., Likumā par FKTK, Kredītiestāžu likumā, Valsts pārvaldes iekārtas likumā) un saistītajos normatīvajos noteikumos, lai nodrošinātu Latvijas kā ES dalībvalsts saistību izpildi Vienotā uzraudzības mehānisma kontekstā ar pievienošanās EMS dienu. | FM, FKTK un LB budžeta ietvaros. |
| ***Vienota noregulējuma mehānisma izveide****Otrais solis Banku Savienības izveides procesā ir Vienota noregulējuma mehānisma izveide, kas tiks balstīta uz šobrīd starp ES Padomi un Eiropas Parlamentu apspriešanā esošu priekšlikumu Kredītiestāžu un ieguldījumu brokeru sabiedrību sanācijas un noregulējuma direktīvas un Vienotā noregulējuma mehānisma regulas priekšlikumiem. Direktīvas projekts ir atbilde uz šķēršļiem un nepilnībām, ar kurām ES dalībvalstis saskārās nesenās finanšu krīzes laikā, plānojot un īstenojot kredītiestāžu grupu pārrobežu noregulējumu, un tās mērķis ir līdz minimumam samazināt slogu uz valsti un nodokļu maksātājiem par kredītiestāžu stabilitāti un nākotnes krīžu noregulējumu. Vienotais noregulējuma mehānisms (turpmāk – SRM ) ietver vienotu noteikumu kopumu par banku noregulējumu, kas izklāstīts priekšlikumā par Eiropas Parlamenta un Padomes direktīvu, ar ko izveido kredītiestāžu un ieguldījumu sabiedrību sanācijas un noregulējuma režīmu (turpmāk – BRR Direktīva), attiecībā uz problemātiskām bankām SRM iesaistītajās dalībvalstīs. SRM veidos vienoti noteikumi un procedūras, kuras piemēros Vienotā noregulējuma valde (turpmāk – Valde) kopā ar EK un iesaistīto dalībvalstu noregulējuma iestādēm. SRM valde noregulējuma procesa finansēšanai izmantos Vienotā noregulējuma fonda līdzekļus. Vienotais noregulējuma fonds apvienos līdzekļus no banku un ieguldījumu brokeru sabiedrību nozares visās iesaistītajās dalībvalstīs, tiks balstīts uz lielāku iemaksu bāzi nekā tas būtu atsevišķi nacionālo noregulējuma fondu gadījumā un līdz ar to tam būs labāka reputācija, ļaujot Valdei vajadzības gadījumā vairāk un ar mazākām izmaksām aizņemties tirgū. Labākas iespējas iegūt ārēju finansējumu tirgū samazinās Vienotā noregulējuma fonda nepieciešamību paļauties uz valsts finansēm ārkārtas zaudējumu gadījumos, kas palīdzētu likvidēt saikni starp valstīm un bankām, un aizsargāt nodokļu maksātājus no noregulējuma izmaksām.**Ievērojot, ka Latvija bija viena no valstīm, kas ieguldīja būtiskus līdzekļus atsevišķu kredītiestāžu un visas finanšu sistēmas stabilizēšanā, šī inovatīvā regulējuma BRRD un Vienotā noregulējuma mehānisma regulas apstiprināšana un piemērošana, un attiecīgo normatīvo aktu izstrāde būtiski veicinātu Latvijas finanšu sistēmas stabilitātes ilgtspēju un pastiprinātu kredītiestāžu sektora, īpašnieku un kreditoru atbildību.* |  |  |  |  |
| Rīcībai:(4) Pēc Kredītiestāžu un ieguldījumu brokeru sabiedrību sanācijas un noregulējuma direktīvas priekšlikuma (BRRD) apstiprināšanas izstrādāt grozījumus esošajos normatīvajos aktos (t.sk., Kredītiestāžu likumā), un izstrādāt grozījumus normatīvajos aktos saistībā ar jauno Vienotā noregulējuma mehānisma ietvaru, t.sk. paredzot banku noregulēšanas (restrukturizācijas) atbalstam veikt iemaksas Vienotā noregulējuma fondā no visu attiecīgo dalībvalstī reģistrēto banku iemaksām. | 01.01.2015. | FM, FKTK, LB | Izstrādāt un iesniegt grozījumus MK atbilstīgajos normatīvajos aktos (t.sk., Kredītiestāžu likumā, Likumā par FKTK un Noguldījumu garantiju likumā) saistībā ar jauno ES ietvaru banku krīžu vadības jautājumos. | FM, FKTK un LB budžeta ietvaros. |
| (5) Veikt grozījumus normatīvajos aktos, lai pilnveidotu regulējumu par kredītiestāžu un ieguldījumu brokeru sabiedrību noregulējumu atbildīgo iestādi Latvijā, kā arī nostiprinātu vai precizētu par noregulējumu atbildīgās iestādes un kompetentās uzraudzības iestādes funkcijas, pilnvaras un pienākumus BRRD un Vienotā noregulējuma mehānisma regulas noteiktajam. | 01.01.2015. | FM, FKTK  | Noteiktā kārtībā izstrādāt un iesniegt MK grozījumus atbilstīgajos normatīvajos aktos, lai pilnveidotu regulējumu par FKTK kā par kredītiestāžu un noteiktu ieguldījumu sabiedrību noregulējumu atbildīgo iestādi Latvijā un Finanšu ministriju kā kompetento ministriju BRRD izpratnē, kā arī nostiprinātu vai precizētu par noregulējumu atbildīgās iestādes, kompetentās uzraudzības iestādes un kompetentās ministrijas funkcijas, pilnvaras un pienākumus BRRD un Vienotā noregulējuma mehānisma regulas noteiktajam. | FM un FKTK budžeta ietvaros. |
| (6) Veikt nepieciešamos pielāgojumus normatīvajos aktos, lai nodrošinātu tiesisko pamatu un piemērošanas procedūras iekšējā rekapitalizācijas instrumenta /*bail-in* efektīvai darbībai, kas paredz parādsaistību norakstīšanu un konvertāciju. | 01.01.2015. | FM, FKTK  | Noteiktā kārtībā izstrādāt un iesniegt MK grozījumus atbilstīgajos normatīvajos aktos, lai nodrošinātu tiesisko pamatu un piemērošanas procedūras iekšējās rekapitalizācijas instrumentam /*bail-in*. | FM un FKTK budžeta ietvaros. |
| (7) Lai stiprinātu sabiedrības un noguldītāju uzticību finanšu sistēmai, specifiski kredītiestāžu sektoram, kā arī kompetento iestāžu rīcībspējai noguldītāju interešu aizstāvībā un paļāvību uz to, ka nepieciešamības gadījumā un bez kavēšanās Noguldījumu garantiju fonds (turpmāk –NGF) būs pietiekams līdzekļu apjoms garantētās summas izmaksai, veikt grozījumus normatīvajos aktos, paredzot noregulējumā NGF stāšanos apdrošināto noguldītāju kā kredītiestādes kreditoru vietā (tiesību un saistību pārņemšana), ja nepieciešama kreditoru līdzekļu izmantošana/ prasījuma tiesību dzēšana kredītiestādes stabilizācijai (*bail-in* instruments) pirms iespējama tās restrukturizācija. Paredzēt, ka gan parastā maksātnespējas procesā, gan noregulējumā BRRD noteiktiem noguldījumiem un NGF ir prioritāra kreditora kārta.  | 01.01.2015. | FM, FKTK | Noteiktā kārtībā izstrādāt un iesniegt MK grozījumus atbilstīgajos normatīvajos aktos, paredzot NGF stāšanos apdrošināto noguldītāju kā kredītiestādes kreditoru vietā (tiesību un saistību pārņemšana), ja nepieciešama kreditoru līdzekļu izmantošana/ prasījuma tiesību dzēšana kredītiestādes noregulējumam. Paredzēt, ka gan parastā maksātnespējas procesā, gan noregulējumā BRRD noteiktajiem noguldījumiem un NGF ir prioritāra kreditora kārta.  | FM un LB budžeta ietvaros. |
| ***Makroprudenciālās uzraudzības stiprināšana****Nozīmīgs solis uz priekšu iekšzemes politikas stiprināšanai ir makrouzraudzības institucionālā regulējuma izveide saskaņā ar Eiropas sistēmisko risku kolēģijas (ESRK) ieteikumu. Šim nolūkam Latvijas valsts institūcijas ir pilnībā apņēmušās aktīvi izmantot jaunizveidoto regulējumu, lai veicinātu valsts finanšu sistēmas stabilitāti kopumā. Tas, cita starpā, ietvers arī visaptverošu analīzi, lai neatliekami identificētu  sistēmisku risku veidošanos, kas varētu apdraudēt finanšu sistēmas stabilitāti. Šim mērķim kompetentās valsts institūcijas ir pilnvarotas nepieciešamības gadījumā veikt papildu pasākumus.*Rīcībai:(8) Makroprudenciālās uzraudzības stiprināšana atbilstoši Eiropas Sistēmisko Risku Kolēģijas izdotajām rekomendācijām. | 01.01.2016 | LB, FM, FKTK  | Veikt visas no pasākuma izrietošās tiešās darbības, lai stiprinātu finanšu sistēmas noturību un mazinātu sistēmisko risku veidošanos. | FM, FKTK un LB budžeta ietvaros. |
| **1.2. Kredītiestāžu finansējuma avotu diversifikācijas veicināšana***Tiek nodalīta (I) citu ES dalībvalstu, īpaši Skandināvijas kredītiestāžu meitas sabiedrību finansējuma struktūras aspekts un (II) Latvijas kredītiestāžu, kuru darbība orientēta uz ne-rezidentu klientu apkalpošanu, finansējuma struktūra.**(I) Latvijas kredītiestāžu, kas ir meitas sabiedrības vai filiāles citās ES dalībvalstīs bāzētām kredītiestādēm, finansējuma struktūrā centrālo lomu veido no mātes kredītiestādēm piesaistītais finansējums primāri to kreditēšanas politikas īstenošanai. Īpaši Skandināvijas bankas, kas Latvijā pastāvīgi darbojas kopš 90-to gadu beigām, Latviju un citas Baltijas valstis uzskata par savu mājas tirgu, un nav pamata uzskatīt, ka tās plānotu krasas izmaiņas savai darbībai šajā reģionā.**2012.gadā līdz ar kredītportfeļa sarukumu un piesaistīto noguldījumu pieaugumu samazinājās arī nepieciešamība pēc papildu finansējuma un 2012.gadā Latvijas kredītiestāžu piesaistītais finansējums no monetārajām finanšu iestādēm turpināja sarukt, gada laikā samazinoties par 19.1%, ko galvenokārt noteica ārvalstu kredītiestāžu meitu un filiāļu no mātes bankām piesaistītā finansējuma sarukums par 827 miljoniem latu. Vienlaicīgi tiek nodrošināta regulējošo prasību attiecībā uz likviditāti un kapitāla pietiekamību ievērošana.* |  |  |  |  |
| Rīcībai: (1) Turpināt FKTK sadarbību ar kredītiestāžu grupu izcelsmes valsts uzraugiem gan divpusējā veidā, gan uzraugu kolēģiju ietvaros; pastāvīgi sekot līdzi attiecīgajiem finansējuma struktūras un tās dinamikas rādītājiem; attiecībā uz citu ES dalībvalstu kredītiestāžu meitas sabiedrībām patstāvīgi ir jāseko līdzi aktīvu un pasīvu termiņstruktūrai un finansējuma avotiem. | Pastāvīgi | FKTK | Veikt visas no pasākuma izrietošās tiešās darbības Vienotā uzraudzības mehānisma izveides kontekstā, stiprināt sadarbību ar ECB un monitorēt Latvijas kredītiestāžu ārējā finansējuma dinamiku un tendences; sekot līdzi aktīvu un pasīvu termiņstruktūrai un finansējuma avotiem. | FKTK budžeta ietvaros. |
|  *(II) Uz nerezidentu (pārsvarā NVS valstu) klientu apkalpošanu orientētu kredītiestāžu darbības modelis Latvijas finanšu sektorā darbojas jau kopš 90-to gadu sākuma. 2013.gada novembra beigās šajā segmentā darbojas 13 no 19 Latvijā reģistrētām kredītiestādēm (neskaitot ārvalstu banku filiāles). Nerezidentu noguldījumu apmērs vēsturiski ir bijis nemainīgi augsts un veidojis aptuveni pusi no Latvijas kredītiestāžu sektora piesaistīto noguldījumu bāzes (2013.gada novembra beigās – 49,6%, kas ir krietni zem augstākā līmeņa šī gadsimta pirmās desmitgades sākumā).**Nerezidentu noguldījumu termiņstruktūras specifika, proti, īstermiņa noguldījumu pārsvars kopējā nerezidentu noguldījumu atlikumā (2013.gada novembra beigās noguldījumu uz pieprasījuma īpatsvars kopējā nerezidentu noguldījumu atlikumā Latvijas kredītiestādēs bija 88%, pretstatā 63,4% rezidentu noguldījumiem), padara tos par svārstīgu finansējuma avotu un tādējādi paaugstina kredītiestāžu finansējuma un likviditātes risku.**2013.gada novembra beigās nerezidentu noguldījumu apjoms sasniedza 6,4 miljardus latu, veidojot aptuveni 1/3 no Latvijas IKP, taču tas skatāms kontekstā ar visu Latvijas kredītiestāžu sektoru, kas 2013.gada novembra beigās veidoja 122,1% no prognozētā IKP[[2]](#footnote-1). Lai pārvaldītu uz nerezidentu klientu apkalpošanu orientētu kredītiestāžu likviditātes risku, tās ir ieguldījušas no noguldījumiem piesaistītos līdzekļus diversificētā likvīdu ārvalstu aktīvu portfelī – to vidējais likviditātes rādītājs 2013.gada novembra beigās bija 77,5% (minimālā prasība – 30%). Šo kredītiestāžu biznesa modelim atbilstošu likviditātes rezervju turējuma nodrošināšanai FKTK padome 2013.gada februārī pieņēma lēmumu par individuālas minimālās likviditātes prasības noteikšanu kredītiestādēm atkarībā no nerezidentu noguldījumu īpatsvara to aktīvu kopapjomā.* |  |  |  |  |
| Rīcībai:(2) Turpināt piemērot FKTK padomes 2013.gada februāra lēmuma par individuālas minimālās likviditātes prasības noteikšanu kredītiestādēm atkarībā no nerezidentu noguldījumu īpatsvara to aktīvu kopapjomā; sekot līdzi aktīvu un pasīvu termiņstruktūrai kredītiestādēs, kuru darbība orientēta uz nerezidentu apkalpošanu. | Pastāvīgi | FKTK | Veikt visas no pasākuma izrietošās tiešās darbības.i | FKTK budžeta ietvaros. |
|  (3) Lai preventīvi ierobežotu makroeonomisko risku veidošanos, uzraudzītu nerezidentu depozītu struktūru, pilnveidot regulējumu nosakot nerezidentu pieprasījumu depozītiem stingrākas prasības nekā termiņa depozītiem. | 31.12.2014. | FKTK | Monitorēt kredītiestāžu termiņstruktūru, t.sk., nepieciešamības gadījumā izmantot uzraudzības pārbaudes procesa (Pillar 2) instrumentus." | FKTK budžeta ietvaros. |
| *Uz nerezidentu klientu apkalpošanu orientētas bankas ir labi kapitalizētas (2013.gada novembrī kapitāla pietiekamības rādītājs – 17,4%, vairāk kā divas reizes pārsniedzot regulējošo minimumu). Kopš 2011.gada vidus šīm bankām ik gadu tiek pārskatītas papildus individuālās kapitāla prasības, balstoties uz kritērijiem, kas ņem vērā gan nerezidentu noguldījumu apmēru, aizdevumu apmēru nerezidentu klientiem, kā arī to pieauguma tempu (šobrīd tā svārstās no 0.4 līdz 9.7 procentu punktiem virs 8% kapitāla pietiekamības prasības).* |  |  |  |  |
| Rīcībai: (4) FKTK turpināt piemērot papildus individuālās kapitāla *prasības*, lai nodrošinātu ar nerezidentu klientu apkalpošanu saistītajiem riskiem atbilstīgu segumu. | Pastāvīgi | FKTK | Veikt visas no pasākuma izrietošās tiešās darbības.i | FKTK budžeta ietvaros. |
| **1.3 Noziedzīgi iegūtu līdzekļu legalizācijas riska mazināšana***Viens no riskiem saistībā ar nerezidentu klientu apkalpošanu, ir noziedzīgi iegūtu līdzekļu legalizācijas risks. Ievērojot šī biznesa segmenta īpatsvaru Latvijas kredītiestāžu sektorā, Latvija mērķtiecīgi pēdējās dekādes laikā ir veikusi būtiskus uzlabojumus gan normatīvajā regulējumā, gan nepieciešamo uzraudzības procedūru klāstā.* *Valstī ir izveidota noziedzīgi iegūtu līdzekļu legalizācijas un terorisma finansēšanas novēršanas institucionālā sistēma.**Finanšu sektora attīstības padome koordinē valsts institūciju un privātā sektora sadarbību noziedzīgi iegūtu līdzekļu legalizācijas novēršanā, nosaka valsts prioritātes noziedzīgi iegūtu līdzekļu legalizācijas un terorisma finansēšanas novēršanā.**Noziedzīgi iegūtu līdzekļu legalizācijas novēršanas dienesta Konsultatīvā padome koordinē Noziedzīgi iegūtu līdzekļu legalizācijas novēršanas dienesta (turpmāk – KD) sadarbību ar pirmstiesas izmeklēšanas iestādēm, prokuratūru, tiesu, kā arī likuma subjektiem un to uzraudzības iestādēm, kā arī sniedz ieteikumus Kontroles dienesta darbības pilnveidošanai.* *Normatīvie akti uzliek par pienākumu kredītiestādēm uzturēt efektīvas iekšējās kontroles sistēmas, kā arī nodrošina FKTK plašu instrumentu klāstu šo kontroles sistēmu uzlabošanai.* *Saskaņā ar Noziedzīgi iegūtu līdzekļu legalizācijas un terorisma finansēšanas novēršanas likumu Kontroles dienests saņem, analizē kredītiestāžu un citu likuma subjektu sniegtos ziņojumus par aizdomīgiem un neparastiem darījumiem, sniedz informāciju pirmstiesas izmeklēšanas iestādēm, veic noziedzīgi iegūtu līdzekļu legalizācijas paņēmienu izpēti, analizē sniegto ziņojumu kvalitāti un izmantošanas efektivitāti.**Finanšu sektora attīstības padome 2013. gada 28. martā apstiprināja Darbības plānu MONEYVAL rekomendāciju izpildei, nosakot konkrētus veicamos pasākumus, atbildīgās institūcijas un izpildes termiņus.**2012.gada februārī starptautiskā organizācija Financial Action Task Force (FATF) apstiprināja jaunas rekomendācijas cīņai ar noziedzīgi iegūtu līdzekļu legalizāciju, kā arī terorisma un proliferācijas (masveida iznīcināšanas ieroču izplatīšanas) finansēšanu.* *Saskaņā ar Ministru Prezidenta rīkojumu izveidota darba grupa, kuru vada Finanšu un kapitāla tirgus komisija. Darba grupas uzdevums ir sagatavot grozījumus Noziedzīgi iegūtu līdzekļu legalizācijas un terorisma finansēšanas novēršanas likumā, tajā iekļaujot FATF 2012.gada rekomendāciju prasības, kā arī Eiropas Padomes MONEYVAL komitejas ekspertu komisijas plenārsēdē apstiprinātos rekomendētos pasākumus Latvijai, kuru izpildei nepieciešami likuma grozījumi, kā arī grozījumus, kas izriet no praktiskās aktualitātes.**Šobrīd ES Eiropas Padomes darba grupās notiek darbs pie 2013. gada 6.februārī publicētā Eiropas Komisijas (EK) priekšlikuma Direktīvai par to, lai nepieļautu finanšu sistēmas izmantošanu noziedzīgi iegūtu līdzekļu legalizācijai un terorisma finansēšanai. Pēc Direktīvas apstiprināšanas būs jāveic pasākumi tās prasību izpildei.**FKTK savas kompetences ietvaros cieši sadarbojas ar un sniedz atbalstu KD aizdomīgu darījumu izmeklēšanā.**Piemērojot uz nerezidentu klientu apkalpošanu orientētām bankām to biznesa modelim un riska profilam atbilstošas papildus individuālās kapitāla un likviditātes minimālās prasības, kā arī nodrošinot EP MONEYVAL komitejas apstiprināto ekspertu komisijas rekomendāciju Latvijai, FATF 2012.gada rekomendāciju un EK direktīvas par to, lai nepieļautu finanšu sistēmas izmantošanu noziedzīgi iegūtu līdzekļu legalizācijai un terorisma finansēšanai ieviešanu, kā arī stiprinot Kontroles dienesta kapacitāti un rīcībspēju, tiktu veicināta atbilstīga riska kontroles sistēmas uzturēšana, normatīvo prasību saskaņotība ar labāko starptautisko praksi un paaugstināta starptautisko noziedzīgi iegūtu līdzekļu legalizācijas novēršanas standartu ieviešanas koordinācijas un piemērošanas efektivitāte Latvijā.* |  |  |  |  |
| Rīcībai:(1)Vienoties par pasākumiem (t.sk. normatīvo aktu izstrādi) 2012.gada februāra FATF rekomendāciju ieviešanai un nodrošināt to piemērošanu finanšu sektorā atbilstoši apstiprinātajam grafikam. | 31.08.2014.  | KD | KD koordinē FAFT rekomendāciju ieviešanu. | KD budžeta ietvaros. |
| (2)Izvērtēt iespēju stiprināt KD kapacitāti, tajā skaitā, nodrošinot ar regulāri atjaunojamu, mūsdienīgu tehnoloģisko aprīkojumu, skaitliski pietiekamu augsti profesionālu personālu, efektīvu starptautisko sadarbību cīņā ar transnacionālo noziedzīgi iegūtu līdzekļu legalizāciju, lai tādējādi nodrošinātu pastiprinātu ar nerezidentu depozītu ieplūdi Latvijā saistīto risku kontroli, tai skaitā attiecībā uz Latvijas kompetento institūciju spēju nodrošināt noziedzīgi iegūtu līdzekļu legalizācijas novēršanu.  | 01.01.2015.  | LR Prokuratūra, KD | Sagatavot pasākumus KD kapacitātes palielināšanai.  | Papildus līdzekļu nepieciešamību izvērtēt 2015.gada valsts budžeta sagatavošanā. |
| (3)Izveidot mehānismu noziedzīgi iegūtu līdzekļu legalizācijas un terorisma finansēšanas riska novērtēšanai un vadīšanai, kuram jāaptver statistisko datu nodrošināšanas mehānisms (datu saturs, uzskaites pienākums, ziņošanas pienākums par riska novērtēšanu atbildīgajai iestādei, par datu uzskaiti atbildīgās institūcijas), pasākumu plāna izstrāde risku ierobežošanai, rīkojumu nodošana un sekošana plāna izpildei, rezultātu novērtēšana. | 31.12.2014. | KD  | 1.Noteikt kompetento institūciju, kas, balstoties uz riska novērtējumu, veidotu noziedzīgi iegūtu līdzekļu legalizācijas un terorisma finansēšanas novēršanas politiku, kā arī atbildētu par minēto risku vadīšanu; 2.Izveidot mehānismu noziedzīgi iegūtu līdzekļu legalizācijas un terorisma finansēšanas riska novērtēšanai un vadīšanai, kuram būtu jāaptver statistisko datu nodrošināšanas mehānisms, risku novērtēšanas rezultātu ziņošana par politiku atbildīgajai institūcijai, pasākumu plāna izstrāde risku ierobežošanai, rīkojumu nodošana un sekošana plāna izpildei, rezultātu novērtēšana; 3.Noteikt par riska novērtēšanu atbildīgo institūciju noziedzīgi iegūtu līdzekļu legalizācijas un terorisma finansēšanas riska pastāvīgai novērtēšanai, iekļaujot to esošajā institucionālajā sistēmā; 4.Izvēlēties metodi, pēc kuras tiktu veikta noziedzīgi iegūtu līdzekļu legalizācijas un terorisma finansēšanas riska novērtēšana, tiešā saistībā ar izvēlēto institucionālo modeli; | KD budžeta ietvaros. |
| (4)Pilnveidot sadarbības mehānismu ar ārvalstu korespondentbankām, veicināt (nodrošināt) plaša korespondentbanku tīkla pieejamību LV kredītiestādēm. | Pastāvīgi | FKTK, Latvijas Komercbanku asociācija (turpmāk- LKA)  | Pilnveidot sadarbības mehānismu.i | FKTK, LKA budžeta ietvaros. |
|  | **2. Kapitāla tirgus** |
| * 1. **Caurskatāma valsts kapitāla daļu atsavināšana**

*Gadījumos, kad publiskas personas komercdarbībai nav specifiski identificēta principiāla nepieciešamība, ir jāizstrādā un jāīsteno caurskatāma valsts kapitāla daļu atsavināšanas kārtība. Šīs kārtības ietvaros, izvērtējot piemērotāko atsavināšanas modeli, kā viena no iespējām vienmēr būtu jāizvērtē publiskais piedāvājums (IPO) vai akciju kotācija biržā.*Rīcībai:Lēmumu pieņemšana par kapitāla daļu atsavināšanu un atsavināšanas veikšana ir darbības, kas esošās normatīvās bāzes ietvaros var tikt uzsāktas jau pašlaik (negaidot likumprojekta „Publisko personu kapitālsabiedrību un kapitāla daļu pārvaldības likums” spēkā stāšanos). Ministrijām iesniedzot priekšlikumus MK par kapitāla daļu atsavināšanu, izvērtēt iespējas tās atsavināt publiskajā piedāvājumā (IPO) vai kotējot biržā. | Pastāvīgi | Ministrijas, kas ir valsts kapitāla daļu turētājas. | 1.Saskaņā ar Ministru kabineta 2013.gada 11.jūnija sēdē (prot.Nr.34 37.§) lemto un informatīvā ziņojuma "Par valsts līdzdalības kapitālsabiedrībās izvērtēšanu un ar Ministru prezidenta 2012.gada 19.jūnija rīkojumu Nr.233 izveidotās darba grupas priekšlikumiem turpmākai rīcībai" 5.pielikumā doto uzdevumu Nr.4 un Nr.5 ministrijām līdz 2013.gada 31.decembrim ir jāiesniedz vērtējums par iespēju atsavināt valstij piederošās kapitāla daļas (akcijas) kapitālsabiedrībā, kurā tā ir kapitāla daļu turētāja.2.Iesniedzot priekšlikumu atsavināt kapitāla daļa (akcijas), var tikt piedāvāts Ministru kabinetam noteikt nosacījumu, ka tās tiek atsavinātas publiskajā piedāvājumā (IPO) vai kotējot biržā. | Funkciju izpilde tiek nodrošināta ikgadēji piešķirto valsts budžeta līdzekļu ietvaros. |
| * 1. **Iekšzemes valsts vērtspapīru tirgus attīstības veicināšana**

*Latvijas Valsts parāda vadības mērķi, pamatprincipus un vidēja termiņa uzdevumus nosaka finanšu ministrs, apstiprinot Latvijas Valsts parāda vadības stratēģiju (PVS).* *Latvijas Valsts parāda vadības stratēģija tiek veidota analizējot situāciju Latvijas un pasaules finanšu tirgū, ņemot vērā valsts ekonomikas attīstības tendences, kā arī ievērojot labāko pasaules parāda vadības praksi.*Rīcībai: Arī turpmāk veicināt iekšzemes valsts vērtspapīru tirgus attīstību, sekmējot tā integrāciju *euro* zonas kapitāla tirgū. | Līdz katra gada beigām, vidējā termiņā. | Valsts kase, FM, NASDAQ OMX Riga | Veikt pasākumus atbilstoši Latvijas Valsts parāda vadības stratēģijai un Valsts kases darbības stratēģijai. Izpilde tiek parādīta Valsts kases mēneša, ceturkšņa un gada pārskatos, kā arī valsts parāda vadības pārskatos. |  Valsts kase, FM, NASDAQ OMX Riga budžeta ietvaros. |
| **2.3.Korporatīvo parāda vērtspapīru popularizēšana***Lai veicinātu uzņēmumu piekļuvi to darbības un attīstības nepieciešamajam finansējumam, mazinātu uzņēmējdarbības atkarību no kredītiestāžu kreditēšanas pakalpojumiem kā dominējošā finansējuma avota, lai veicinātu korporatīvās pārvaldības un caurskatāmības labās prakses izplatību, kā arī lai veicinātu vietējo un ārvalstu investoru bāzes attīstību* |  |  |  |  |
| Rīcībai:(1) Popularizēt (publiski un aktīvi informēt) gan plašā sabiedrībā, gan uzņēmēju un potenciālo investoru lokā esošās iespējas korporatīvo parāda vērtspapīru un citu vērtspapīru ar fiksētu ienākumu izmantošanai kā alternatīvu saimnieciskās darbības un attīstības finansējuma avotu. | Pastāvīgi | LKA, EM, FM | Izvērtēt iespējas popularizēt korporatīvo parāda vērtspapīru un citu vērtspapīru ar fiksētu ienākumu izmantošanai kā alternatīvu saimnieciskās darbības un attīstības finansējuma avotu.i | LKA, EM, FM budžeta ietvaros. |
| (2) Rosināt finanšu tirgus dalībniekus, t, sk., kredītiestādes diversificēt savus finansējuma piesaistes avotus, piemēram, izvērtējot iekšzemes finanšu un kapitāla tirgus sniegtās iespējas aktīvu/pasīvu termiņstruktūras pielāgošanai, mērķorientētu vai vispārēju likviditātes vadības vajadzību īstenošanai, izmantojot parāda vērtspapīru emisiju. | Pastāvīgi | LKA, EM,  | Izvērtēt iespējas rosināt finanšu tirgus dalībniekus, izmantot parāda vērtspapīru emisiju. Konkrētas tiešās darbības tiks izstrādātas sadarbībā ar nozari.i | LKA, EM budžeta ietvaros. |
| (3) Pārskatīt regulējumu par Hipotekāro ķīlu zīmju likuma normu aktualitāti un atbilstību fiksēta ienākuma parāda vērtspapīru tirgus attīstības potenciālam. | 01.01.2015. | FM, FKTK | Izvērtēt Hipotekāro ķīlu zīmju likuma normu aktualitāti un atbilstību fiksēta ienākuma parāda vērtspapīru tirgus attīstības potenciālam. | FM, FKTK budžeta ietvaros. |
|  | **3. Tiesu sistēma** |
| * 1. **Tiesnešu kvalifikācijas celšana, specializācijas veicināšana**

*Kaut arī Eiropas Padomes MONEYVAL Komiteja ar 2012. gada 5. jūlijā apstiprināto ziņojumu par Latvijas noziedzīgi iegūtu līdzekļu legalizācijas un terorisma finansēšanas novēršanas sistēmas atbilstību FATF rekomendācijām (iepriekšējām) novērtēja kopumā pozitīvi, tomēr komitejas ekspertu komisija sastādīja un plenārsēde apstiprināja Latvijai rekomendētu veicamo pasākumu plānu minētās sistēmas trūkumu novēršanai.*Rīcībai:Jānodrošina nepārtraukta tiesnešu kvalifikācijas celšana, ikgadējās tiesas un tiesas darbinieku apmācības programmās paredzot mācību lekcijas par komerctiesību un maksātnespējas procesa jautājumiem, kā arī par noziedzīgi iegūtu līdzekļu legalizācijas novēršanas jautājumiem, tādējādi atvieglojot tiesnešu specializācijas iespējas. | 1. Saskaņā ar mācību programmā tiesnešu un tiesu darbinieku mācībām 2014.gadam noteiktajiem datumiem.2.01.03.2014. | 1.Tieslietu ministrija (turpmāk – TM), Latvijas Tiesniešu mācību centrs (turpmāk - LTMC)2. Tiesu aģentūra (turpmāk- TA)  | 1. LTMC mācību programmā tiesnešu un tiesu darbinieku mācībām 2014.gadam ir paredzētas vairākas lekcijas par komerctiesību un maksātnespējas procesa jautājumiem- „Maksātnespējas likuma aktuālie grozījumi”, „Finanšu instrumenti darījumiem ar vērtspapīriem”, „Prasības nodrošinājums komerctiesībās” u.c.2. Iesniegt Tieslietu padomei saskaņošanai tiesnešu specializācijas pamatprincipus un lietas slodzes rādītāju noteikšanas kārtību. | Mācības tiek nodrošinātas par Tiesu administrācijas finanšu līdzekļiem saskaņā ar noslēgto līdzdarbības līgumu ar LTMC.2. TA budžeta ietvaros. |
| * 1. **Cīņa pret mājokļu īpašnieku parādu uzkrāšanu**

Jāveic grozījumi normatīvajā regulējumā, lai motivētu cīņu pret mājokļu īpašnieku parādu uzkrāšanu, t.sk. maksātnespējas procesa laikā, kā arī atvieglotu īpašumu atsavināšanas procesu. | 30.06.2014. | EM |  Saeimas Valsts pārvaldes un pašvaldības komisija ir pabeigusi ar dzīvokļu īpašnieku maksājumu disciplīnas uzlabošanu saistītā likumprojekta „Grozījumi Dzīvojamo māju pārvaldīšanas likumā” (Nr: 262/Lp11) sagatavošanu trešajam lasījumam. | EM budžeta ietvaros. |
| **3.3.Finanšu strīdu izskatīšanas mehānisma izveide***Ir jāizveido efektīvs finanšu strīdu izskatīšanas mehānisms – reāli darbojošos ombudu iedibināšana un šķīrējtiesu (mediācijas) iedzīvināšana, t.sk. izstrādājot skaidrus tiesiskā regulējuma modeļus attiecībā uz specializēto šķīrējtiesu dibināšanas nosacījumiem un šķīrējtiesnešu kvalifikācijas prasībām, ieviešot finanšu pakalpojumu jomā Eiropas Parlamenta un Padomes direktīvas par patērētāju ārpustiesas strīdu risināšanu (ADR direktīva) un Eiropas Parlamenta un Padomes regulas par patērētāju strīdu risināšanu tiešsaistē (ODR regula) prasības.* |  |  |  |  |
| Rīcībai:(1)Likumprojekta „Mediācijas likums” pieņemšana.2013.gada 7.novembrī likumprojekts „Mediācijas likums” apstiprināts Saeimā 2.lasījumā. 2013.gada 17.decembrī likumprojekts „Grozījumi Civilprocesa likumā” atbalstīts Saeimas Juridiskajā komisijā. |  01.09.2014. | TM | Nepieciešamo pasākumu īstenošana likumprojekta „Mediācijas likuma” savlaicīgas pieņemšanas nodrošināšanai. | TM budžeta ietvaros. |
| (2)Likumprojekts „Šķīrējtiesu likums” pieņemšana.Atbilstoši Valdības rīcības plāna Deklarācijas par Valda Dombrovska vadītā Ministru kabineta iecerēto darbību īstenošanai 118.2.pasākumam izstrādāts un 2013.gada 12.jūnijā iesniegts Valsts kancelejā izskatīšanai MK likumprojekts „Šķīrējtiesu likums” un likumprojekts „Grozījumi Civilprocesa likumā, lai noteiktu šķīrējtiesu izveidošanas kārtību un darbības pamatprincipus un nodrošinātu efektīvu un taisnīgu civiltiesisku strīdu izšķiršanu šķīrējtiesā.2013.gada 12.novembrī likumprojekti „Šķīrējtiesu likums” un „Grozījumi Civilprocesa likumā” tika atbalstīti Ministru kabineta sēdē un paredzēts, ka minētie likumprojekti stāsies spēkā 2015.gada 1.janvārī. | 01.07.2015. | TM | Nepieciešamo pasākumu īstenošana likumprojekta „Šķīrējtiesu likums” savlaicīgas pieņemšanas nodrošināšanai. | TM budžeta ietvaros. |
| (3) Likumprojekta „Grozījumi Patērētāju tiesību aizsardzības likumā” pieņemšana un Patērētāju strīdu risināšanas komisijas izveide. Lai nodrošinātu Valdības rīcības plāna 118.3.apakšpunkta izpildi, kas nosaka izstrādāt priekšlikumus normatīvajam aktam patērētāju strīdu risināšanas kārtības uzlabošanai un efektīva alternatīva strīdus izskatīšanas mehānisma ieviešanai, 2013.gada 14.novembrī Valsts sekretāru sanāksmē tika izsludināts likumprojekts „Grozījumi Patērētāju tiesību aizsardzības likumā”. Likumprojekts paredz Patērētāju strīdu risināšanas komisijas izveidi, kas tostarp būs tiesīgā izskatīt strīdus finanšu pakalpojumu jomā.  | 01.01.2015. | EM | Nepieciešamo pasākumu īstenošana likumprojekta „Grozījumi Patērētāju tiesību aizsardzības likumā” savlaicīgai pieņemšanai. Nepieciešamo pasākumu īstenošana Patērētāju strīdu risināšanas komisijas izveidei un darbības nodrošināšanai.  | Līdzekļu nepieciešamību izvērtēt 2015.gada valsts budžeta sagatavošanas laikāNepieciešamais finansējumu Patērētāju strīdu risināšanas komisijas izveidei un darbības nodrošināšanai: 2015.gadā - 59,90 tūstoši *euro;*2016.gadā - 60,53 tūstoši *euro.*  |
| (4) Likumprojekta „Patērētāju ārpustiesas strīdu risināšanas likums” pieņemšana un uzraudzības nodrošināšana. 2013.gada 14.novembrī Valsts sekretāru sanāksmē tika izsludināts likumprojekts „Patērētāju ārpustiesas strīdu risināšanas likums”. Likumprojekts nosaka: 1) ārpustiesas strīdu risinātāju darbības principus un ārpustiesas strīdu risināšanā piemērojamos principus – kompetence, neatkarība un objektivitāte, pārredzamība, efektivitāte, taisnīgums, brīvība likumība; 2) ārpustiesas strīdu risinātāju saraksta izveidi; 3) ārpustiesas strīdu risinātāju uzraudzību un sadarbību.  | 01.01.2015. | EM | Nepieciešamo pasākumu īstenošana likumprojekta „Patērētāju ārpustiesas strīdu risināšanas likums” savlaicīgai pieņemšanai. Nepieciešamo pasākumu īstenošana ārpustiesas strīdu risinātāju uzraudzībai. | Līdzekļu nepieciešamību izvērtēt 2015.gada valsts budžeta sagatavošanas laikāNepieciešamais finansējumu ārpustiesas strīdu risinātāju uzraudzībai: 2015.gadā -20,99 tūkstoši *euro*;2016.gadā - 19,14 tūstoši *euro.* |
| **3.4.Ieguldītāju (akcionāru) tiesību aizsardzības pilnveidošana un stiprināšana***Atbilstoši Eiropas Savienības normatīvo aktu prasībām (Direktīva 2004/39/EK) uzņēmumu akcijas ir pārvedami vērtspapīri, kas saskaņā ar 2012.gada 7.marta Eiropas Komisijas priekšlikumu regulai par Centrālajiem Vērtspapīru depozitārijiem būs jāiegrāmato Centrālajos Vērtspapīru depozitārijos (turpmāk – CVD) dematerializētā veidā pirms tie tiek tirgoti regulētajās tirdzniecības vietās.* *Vērtspapīru grāmatošana dematerializētā veidā ir svarīgs solis norēķinu efektivitātes palielināšanai un vērtspapīru emisijas integritātes nodrošināšanai, īpaši turēšanas un pārveduma metožu arvien pieaugošās sarežģītības kontekstā.*Rīcībai:Izstrādāt grozījumus normatīvajos aktos, lai pilnveidotu (stiprinātu) akciju piederības reģistrācijas kārtību, nosakot centralizētu akcionāru un tiem piederošo akciju uzskaiti, tādējādi mazinot risku veikt krāpnieciskus darījumus ar akcijām, nepamatotus (prettiesiskus) grozījumus akcionāru reģistrā un nodrošināt, ka akcijas ir droši atsavināt/iegūt neatkarīgi no ieguldītāja atrašanās vietas (valsts)  | 01.07.2014. | TM, FM, LKA, NASDAQ OMX Riga | Noteiktā kārtībā izstrādāt un iesniegt MK grozījumus Komerclikumā  | TM, FM, LKA, NASDAQ OMX Riga budžeta ietvaros. |
| **4.Valsts atbalsta programmas** |
| **4.1.Atbalsta programmu pielāgošana tirgus nepilnību risināšanai***Finanšu resursu pieejamība ir svarīga ekonomikas attīstībai, investīcijas komercdarbībā ļauj paaugstināt tautsaimniecības efektivitāti un konkurētspēju, nodrošināt straujāku augšupeju. Pieeja apgrozāmajam un kapitāla finansējumam ir nozīmīgs šķērslis uzņēmējdarbības aktivitātes un konkurētspējas palielināšanai maziem un vidējiem komersantiem, kā arī uzņēmējdarbības uzsācēju vidū, it sevišķi inovatīviem un strauji augošiem komersantiem.* Rīcībai:Ir jāveicina pieeja finansējumam komercdarbības attīstībai, vienlaicīgi samazinot tiešā valsts atbalsta negatīvo ietekmi uz tirgus konkurenci un efektīvāk izlietojot valsts atbalsta līdzekļus, tos izmantojot atkārtoti vai piemērojot multiplikatoru. Esošo atbalsta programmu grozījumus un jaunu atbalsta programmas jāizstrādā balstoties uz tirgus nepilnību regulāru izvērtējumu. | Pastāvīgi | EM, ZM, FM | Iesniegt MK noteikumus par jaunu valsts atbalsta programmu ieviešanu finanšu instrumentu veidā vai veikt esošo programmu grozījumus | 2007.-2013.gada, 2014.-2020.gada ES struktūrfondu plānošanas periodā finanšu instrumentiem plānotais finansējums un citas ārvalstu finanšu instrumentu līdzfinansētas programmas.Valsts budžeta finansējums vispārējā kārtībā izskatāms gadskārtējā budžeta procesa ietvaros, t.sk. attiecībā uz programmām, ko nosaka MK 27.04.2010 noteikumi Nr.403 "Kārtība, kādā piešķir valsts atbalstu apgrozāmo līdzekļu iegādei lauksaimniecības produkcijas ražošanai", un MK 29.05.2013 noteikumi Nr.381 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai", |
| **4.2.Atbalsta programmu vadības centralizācija***Latvijas Republikas 2010.gada 5.jūlijā Starptautiskajam Valūtas fondam nosūtītās Nodomu vēstules 23.punktā tika izteikta apņemšanās izvirzīt priekšlikumus, kā optimizēt attīstības finansēšanas sistēmu Latvijā, tai skaitā sagatavot priekšlikumus par vairāku institūciju, kas darbojas valdības vārdā, apvienošanu vienotā efektīvā attīstības finansēšanas institūcijā. Lai izpildītu Latvijas Republikas Ministru kabineta pieņemtos lēmumus, kā arī lai Latvijas Republika izpildītu pret starptautiskajiem aizdevējiem uzņemtās saistības, būtiski iespējami ātri pabeigt visas nepieciešamās darbības vienotas attīstības finanšu institūcijas izveidei.*Rīcībai:Ir jākonsolidē dažādas valsts programmas un piedāvātos finanšu instrumentus, kas atbalsta privātā sektora pieeju finansējumam, vienas (attīstības finanšu) institūcijas (turpmāk – AFI) paspārnē, lai izvairītos no dublēšanās un uzlabotu efektivitāti un lietderību. | 1.01.01.2014.2.01.07.2014.3.01.07.2014. | FM, EM, (Zemkopības ministrija- turpmāk ZM)  | 1.Izveidot AFI kā holdinga sabiedrību, apvienojot valsts akciju sabiedrību „Latvijas Hipotēku un zemes banka”, sabiedrību ar ierobežotu atbildību „Latvijas Garantiju aģentūra”, valsts akciju sabiedrību „Lauku attīstības fonds” un dibinot jaunu holdinga vadošo sabiedrību.2.Izstrādāt AFI holdingā ietilpstošo sabiedrību optimizācijas pasākumu un funkciju integrācijas plānu.3.Izstrādāt AFI uzņemto saistību pārgarantēšanas modeli 2015.gada valsts budžeta likumprojekta ietvaros. | FM budžeta ietvaros.  |
| **5.Alternatīvi finansējuma veidi** |
| **5.1. Riska kapitāla nozares attīstība.** *Riska kapitāla ieguldījuma mērķis ir jaunā uzņēmuma straujākas izaugsmes un attīstības veicināšana. Riska investīciju objekti ir uzņēmumi ar augstu straujas izaugsmes potenciālu un nest ievērojamu peļņu attiecībā uz projektā investēto kapitālu.*Rīcībai:Ir jānodrošina publiskais finansējums jaunu riska kapitāla fondu izveidei (īpaši ar fokusu uz agrīnas stadijas uzņēmumiem), kas veicinās jaunu riska kapitāla fondu vadības komandu izveidi, gan privāto līdzekļu investīcijas straujas izaugsmes un augsti tehnoloģiskos uzņēmumos. | 1. 31.12.2014.2. 30.06.2015. | EM, AFI, FM | 1. Apstiprināta valsts atbalsta programma2. Veikt riska kapitāla fondu vadības komandu atlasi.  | 2014.-2020.gada ES struktūrfondu plānošanas periodā finanšu instrumentiem plānotais finansējums. |
| * 1. **Vidēja un ilgtermiņa eksporta kredīta garantiju instrumenta ieviešana**

*Latvijas finanšu tirgus dalībnieki uzņēmumiem nepiedāvā vidēja un ilgtermiņa eksporta kredīta garantijas.* *Iespējas iesaistīties lielos ilgtermiņa eksporta projektos ar lielu darījumu apmēru ir ierobežotas dēļ esošās eksporta kredītu garantijas programmas ietvaros nepietiekamā eksporta kredīta garantiju seguma un atliktā maksājuma termiņa. No darījuma partnera puses bieži vien prasīta tiek valsts sniegta garantija, ko finanšu tirgus dalībnieki nespēj dot.**Priekšlikuma mērķis ir pasargāt uz eksportu orientētus uzņēmumus no starptautiskās tirdzniecības riskiem (politiskiem un komerciāliem).* Rīcībai:Vidēja un ilgtermiņa eksporta kredīta garantiju instrumenta formulēšana un izvērtēšana. | 1. 01.07.2014.2. 01.01.2015. | EM, AFI, FM | 1. Programmu atkārtoti skatīt ar 2013.gada 28.maija Ministru kabineta instrukciju Nr.5 „Kārtība, kādā Valsts atbalsta programmu koordinācijas un pilnveidošanas konsultatīvajā padomē (turpmāk- Konsultatīvā padome) piesaka un izvērtē valsts atbalsta programmas, kuras īsteno finanšu instrumentu veidā” izveidotajā konsultatīvajā padomē. 2.Tālākās darbības veikt atbilstoši Konsultatīvajā padomē pieņemtajam lēmumam.  | Papildus līdzekļu nepieciešamību izvērtēt 2015.gada valsts budžeta sagatavošanā. |
| * 1. **Krājaizdevu sabiedrību attīstība un to darbības regulēšanas pilnveide**

Nepieciešams pilnveidot krājaizdevu sabiedrību normatīvo regulējumu, lai novērstu pastāvošās tiesiskās nepilnības, kas konstatētas krājaizdevu sabiedrību licencēšanas un uzraudzības procesā, identificējot un, līdzsvarojot ar atbilstošiem riska mazināšanas un pienācīgas uzraudzības pasākumiem, iespēju robežās novēršot nepilnības/šķēršļus normatīvajā regulējumā.Likumprojekts „Grozījumi Krājaizdevu sabiedrību likumā” ir izstrādāts un iesniegs MK 14.12.2013. | 1. 30.06.2014. | FM, FKTK | Nepieciešamo pasākumu īstenošana likumprojekta „Grozījumi Krājaizdevu sabiedrību likumā” savlaicīgas pieņemšanas nodrošināšanai. | FM, FKTK budžeta ietvaros. |
| * 1. **Uzraudzības institucionālās kapacitātes stiprināšana un optimizēšana**

*Patērētāju tiesību aizsardzības centrs (turpmāk tekstā – PTAC) kompetencē ir nodrošināt nebanku kreditēšanas pakalpojuma sniedzēju licencēšanu (t.sk. ikgadējo licences pārreģistrāciju) un patērētāju tiesību uzraudzību visā finanšu sektorā, kas aptver ne tikai kredītiestādes un nebanku kreditēšanas pakalpojumu sniedzējus (līzinga devējus, lombardus, īsziņu kredītu devējus u.c.), bet arī apdrošināšanas kompānijas un citus finanšu pakalpojumu sniedzējus, kas sniedz savus pakalpojumus patērētājam. Licencēšanas un uzraudzības pasākumu ietvaros PTAC nodrošina negodīgas komercprakses (reklāmas, biznesa prakses) uzraudzību, netaisnīgu līguma noteikumu uzraudzību, konsultāciju sniegšanu patērētājiem un komersantiem, pārbaužu veikšanu internetā un pakalpojumu sniegšanas vietās, kā arī PTAC veic nebanku sektora patērētāju kreditēšanas tirgus izpēti, kas nepieciešama problēmu identificēšanai un efektīvai uzraudzības pasākumu plānošanai. Augstāk minēto uzdevumu veikšanai PTAC šobrīd tiek nodarbināti 6 darbinieki (ieskaitot nodaļas vadītāju). Pašreizējā situācija liecina, ka PTAC piešķirtie resursi iepriekš minēto uzdevumu veikšanai ir nepietiekami, līdz ar to ir nepieciešams stiprināt PTAC institucionālo kapacitāti.* |  |  |  |  |
| Rīcībai:PTAC institucionālās kapacitātes stiprināšana, lai nodrošinātu adekvātu naudas aizdevēju (licencētu patērētāju nebanku kreditēšanas pakalpojumu sniedzēju) uzraudzību un preventīvo uzraudzības pasākumu veikšanu.  | Pastāvīgi | EM, FM PTAC  | Nodrošināta nepārtraukta, efektīva un pietiekama patērētāju nebanku kreditēšanas pakalpojumu sniedzēju uzraudzība un nevēlamu kreditēšanas prakšu novēršana. Sagatavot priekšlikumus institucionālās kapacitātes uzlabošanaai. | Papildus līdzekļu nepieciešamību izvērtēt 2015.g.valsts budžeta sagatavošanā. |
|  | **Finanšu pratība** |
| **6.1. Finanšu pratības virziena attīstība***Pirmskrīzes gados pārāk strauji augusī kreditēšana un problēmātisko kredītu augstais rādītājs ekonomiskās lejupslīdes gados (līdz pat 19% no kopējā apjoma) parādīja, ka ir nepieciešama dziļāku zināšanu veicināšana par dažādu pakalpojumu patiesajām izmaksām un riskiem dažādās tirgus situācijās;* *Joprojām gan uzņēmējiem, gan privātpersonām ir grūtības segt savus parādus, Latvijas mājsaimniecību finanšu struktūra ir viegli ievainojama;* *Stabilas riskus pārvaldošas mājsaimniecības ir stūrakmens visa finanšu sektora stabilitātei un attīstībai ilgtermiņā.**Situāciju raksturo aptauju rezultāti: par finanšu lietām zina tikai pašus pamatus vai izprot tās ļoti slikti vairāk nekā 57% Latvijas iedzīvotāju (FKTK, SKDS, marts, 2013)* *Saskaņā ar FKTK darbības stratēģiju 2012.–2014. gadam par vienu no tās stratēģiskajām prioritātēm ir noteikta sabiedrības finanšu izglītība un izpratnes līmeņa celšana par finanšu pakalpojumu tirgu. Saistībā ar uzaicinājumu Latvijai kļūt par Ekonomiskās sadarbības un attīstības organizācijas – OECD dalībvalsti FKTK 2013. gada aprīlī ir kļuvusi par OECD finanšu pratības ekspertu tīkla INFE (International Network on Financial Education) pilntiesīgu biedru, uzņemoties ikgadējās dalības maksas segšanu.* *Ir izstrādāta "Latvijas iedzīvotāju finanšu pratības stratēģija 2014-2020" . Stratēģiju partnerībā ar FKTK ir izstrādājusi – Izglītības un zinātnes ministrija (turpmāk – IZM), Valsts izglītības un satura centrs (turpmāk – VISC), Patērētāju tiesību aizsardzības centrs (turpmāk – PTAC), Banku augstskola, kā arī finanšu pakalpojumu sniedzēju profesionālās asociācijas – Latvijas Komercbanku asociācija un Latvijas Apdrošinātāju asociācija.**Stratēģija paredz sasniegt definētos stratēģiskos mērķus, partneriem īstenojot aktivitātes valsts izglītības satura pilnveidē, mūžizglītības mācību satura un zināšanu pārbaudes rīku izstrādē un popularizēšanā, kā arī sadarbības projektos starp iesaistītajām valsts un pašvaldību iestādēm, dažādu izglītības pakāpju mācību iestādēm, nevalstiskajām organizācijām, finanšu sektora profesionālajām asociācijām un finanšu un kapitāla tirgus dalībniekiem, t.sk. ietverot arī starptautisko partneru aktivitātes un sniegto atbalstu.* |  |  |  |  |
| Rīcībai:Īstenot apstiprināto "Latvijas iedzīvotāju finanšu pratības stratēģiju 2014-2020".Saistībā ar Finanšu pratības stratēģiju 2014.-2020. gadam un tās ieviešanas gaitu paralēli tiek izstrādāts Latvijas iedzīvotāju finanšu pratības ikgadējā mērījuma mehānisms jeb Finanšu pratības indekss, kas atspoguļos sabiedrības finanšu izpratnes un izglītības līmeņa finanšu jautājumos izmaiņas.  | Finanšu pratības indeksa izstrādei- 01.07.2014.Finanšu pratības līmeņa mērījumiem - pastāvīgi | FKTK, LB, FM, Banku augstskola, LKA, EM, PTAC, IZM, VISC, AFI, tirgus dalībnieki-komercbankas | Ieviest Latvijas iedzīvotāju finanšu pratības stratēģiju 2014.-2020.gadam.Noteikt un analizēt Latvijas iedzīvotāju finanšu pratības līmeņa ikgadējās izmaiņas. | Partneru personāla resurss un finanšu izglītības veicināšanai paredzētā iestāžu budžeta līdzekļu ietvaros. |
| **6.2. Informējošu un izglītojošu kampaņu organizēšana patērētāju kredītsloga samazināšanai un informēšanai par finanšu pakalpojumiem**Rīcībai:Lai risinātu problēmas patērētāju kreditēšanas tirgū ar pārlieku mājsaimniecību parādu slogu, kā arī veicinātu uz informāciju balstītu lēmumu pieņemšanu par kredīta nepieciešamību un izdevīgāko piedāvājumu, nepieciešama patērētāju izglītošanas kampaņa par šo finanšu pakalpojumu izmantošanas aspektiem bezatbildīgas aizņemšanās samazināšanai (TV un radio reklāma, infografikas, viedokļu raksti drukātajos medijos, u.c. aktivitātes, kas sasniegtu to sabiedrības daļu, kas izmanto ātro kredītu pakalpojumus) | Pastāvīgi. | PTAC, EM | Izstrādāt un īstenot uz Latvijas iedzīvotājiem vērstu mediju kampaņu par patērētāja tiesībām un pienākumiem, slēdzot patērētāja kreditēšanas līgumu. | Finanšu izglītības veicināšanai paredzētā iestāžu budžeta līdzekļu ietvaros, kā arī papildus līdzekļu nepieciešamību izvērtēt 2015.g.valsts budžeta sagatavošanā. |

Finanšu ministrs A.Vilks

11.03.2014 12:00

5650

ITiesnieks

67095667, Imants.Tiesnieks@fm.gov.lv

1. Pasākums ir definēts kā process, tādēļ tiešās darbības rezultātu plānā nevar definēt. [↑](#endnote-ref-1)
2. Finanšu ministrijas prognoze 2013.gadam [↑](#footnote-ref-1)